CELEX: 62007CN0485
Language: el
Date: 2007-11-05 00:00:00
Title: Υπόθεση C-485/07: Αίτηση για την έκδοση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 5 Νοεμβρίου 2007 — Raad van bestuur van het Uitvoeringsinstituut werknemersverzekeringen κατά H. Akdas κ.λπ.

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/24
            
         Αίτηση για την έκδοση προδικαστικής αποφάσεως, την οποία υπέβαλε το Centrale Raad van Beroep (Κάτω Χώρες) στις 5 Νοεμβρίου 2007 — Raad van bestuur van het Uitvoeringsinstituut werknemersverzekeringen κατά H. Akdas κ.λπ.
   (Υπόθεση C-485/07)
   (2008/C 22/46)
   Γλώσσα διαδικασίας: η ολλανδική
   Αιτούν δικαστήριο
   Centrale Raad van Beroep
   Διάδικοι στην υπόθεση της κύριας δίκης
   
      Εφεσείων: Raad van bestuur van het Uitvoeringsinstituut werknemersverzekeringen
   
      Εφεσίβλητοι: H. Akdas κ.λπ.
   Προδικαστικά ερωτήματα
   
               1.
            
            
               Περιλαμβάνεται στο άρθρο 6, παράγραφος 1, της αποφάσεως 3/80 (1), λαμβανομένων υπόψη της διατυπώσεώς του καθώς και του σκοπού και της φύσεως της αποφάσεως 3/80 και της Συμφωνίας συνδέσεως (2), σαφής και συγκεκριμένη υποχρέωση για την εκτέλεση και ενεργοποίηση της οποίας δεν απαιτείται καμία περαιτέρω πράξη, οπότε η διάταξη αυτή δύναται να έχει άμεσο αποτέλεσμα;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               
                           2.1
                        
                        
                           Πρέπει κατά την εφαρμογή του άρθρου 6, παράγραφος 1, της αποφάσεως 3/80 να ληφθούν με οποιονδήποτε τρόπο υπόψη οι τροποποιήσεις του κανονισμού 1408/71 (3), όπως έχουν μετά τις 19 Σεπτεμβρίου 1980, σχετικά με τις ειδικές παροχές μη ανταποδοτικού χαρακτήρα;
                        
                     
                           2.2
                        
                        
                           Ασκεί εν προκειμένω επιρροή το άρθρο 59 του Προσθέτου Πρωτοκόλλου (4) που προσαρτάται στη Συμφωνία Συνδέσεως;
                        
                     
         
               3.
            
            
               Πρέπει το άρθρο 9 της Συμφωνίας Συνδέσεως να ερμηνευθεί υπό την έννοια ότι εμποδίζει την εφαρμογή νομοθετικής ρυθμίσεως κράτους μέλους, όπως το άρθρο 4a του ολλανδικού νόμου TW, η οποία οδηγεί σε έμμεσες διακρίσεις λόγω ιθαγενείας
               
                           —
                        
                        
                           πρώτον, καθόσον έτσι περισσότεροι αλλοδαποί απ' ό,τι Ολλανδοί, και μεταξύ αυτών των αλλοδαπών μεγάλος αριθμός Τούρκων υπηκόων, δεν έχουν (πλέον) δικαίωμα να λάβουν επίδομα λόγω του ότι δεν κατοικούν (πια) στις Κάτω Χώρες;
                        
                     
                           —
                        
                        
                           δεύτερον, καθόσον τα επιδόματα Τούρκων υπηκόων οι οποίοι κατοικούν στην Τουρκία έχουν καταργηθεί από την 1η Ιουλίου 2003 ενώ τα επιδόματα προσώπων που έχουν την ιθαγένεια κράτους μέλους της Ευρωπαϊκής Ενώσεως και τρίτων χωρών, στο μέτρο που κατοικούν στο έδαφος της Ευρωπαϊκής Ενώσεως, θα καταργηθούν (σταδιακά) μόλις από την 1η Ιανουαρίου 2007;
                        
                     
         
      (1)  Απόφαση 3/80 του συμβουλίου συνδέσεως, της 19ης Σεπτεμβρίου 1980, περί εφαρμογής των καθεστώτων κοινωνικής ασφαλίσεως των κρατών μελών των Ευρωπαϊκών Κοινοτήτων στους Τούρκους εργαζόμενους και στα μέλη των οικογενειών τους (EE 1983, C 110, σ. 60).
   
      (2)  Συμφωνία συνδέσεως της Τουρκίας με την Ευρωπαϊκή Οικονομική Κοινότητα, η οποία υπεγράφη στην Άγκυρα στις 12 Σεπτεμβρίου 1963 και συνήφθη, εγκρίθηκε και επικυρώθηκε εξ ονόματος της Κοινότητας με την απόφαση 64/732/ΕΟΚ του Συμβουλίου της 23ης Δεκεμβρίου 1963 (ΕΕ ειδ. έκδ. 11/001, σ. 48).
   
      (3)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73).
   
      (4)  Πρόσθετο Πρωτόκολλο το οποίο υπεγράφη στις 23 Νοεμβρίου 1970 στις Βρυξέλλες και συνήφθη, εγκρίθηκε και επικυρώθηκε εξ ονόματος της Κοινότητας με τον κανονισμό (ΕΟΚ) 2760/72 του Συμβουλίου της 19ης Δεκεμβρίου 1972 (ΕΕ ειδ. έκδ. 11/002, σ. 149).